## Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

### NN 120/2014 (10.10.2014.), Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

2296

Hrvatska agencija za nadzor financijskih usluga, na temelju odredbe članka 15., u svezi s člankom 20. stavkom 1. alinejom 3. i stavkom 4. Zakona o Hrvatskoj agenciji za nadzor financijskih usluga (»Narodne novine«, br. 140/05 i 12/12), na sjednici Upravnog vijeća održanoj 3. listopada 2014. godine donosi

PRAVILNIK

O IZMJENAMA I DOPUNAMA PRAVILNIKA O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

Članak 1.

U Pravilniku o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine«, br. 40/14 i 66/14, dalje: Pravilnik), u članku 1. kao predzadnja alineja dodaje se sljedeći tekst: »– Zakonom o faktoringu (»Narodne novine«, br. 94/14),«.

Članak 2.

U članku 7. točki 1. Pravilnika riječi: »članak 21. stavak 2. ZOS-a« mijenjaju se i glase: »članak 21. stavak 2., stavak 3. i stavak 6. ZOS-a«.

U točki 10. riječi: »članak 58. stavak 2. ZOS-a« mijenjaju se i glase: »članak 24.b ZOS-a«.

U točki 11. iza riječi: »spajanje« dodaju se riječi: »i razdvajanje«, a riječi: »članak 58. stavak 3. ZOS-a« mijenjaju se i glase: »članak 24.b ZOS-a«.

U točki 12. riječi: »članak 58. stavak 4. ZOS-a« mijenjaju se i glase: »članak 58. stavak 3. ZOS-a«.

U točki 13. iza riječi: »prijenos« dodaju se riječi: »i preuzimanje«, na oba mjesta, a riječi: »članak 58. stavak 5. ZOS-a« mijenjaju se i glase. »članak 70. ZOS-a«.

Točke 14., 14.a, 14.b i 14. c prestaju važiti.

U točki 26. iza riječi: »članak« dodaju se riječi: »87. i članak«.

U točki 27. riječi: »članak 115. stavak 3. ZOS-a« mijenjaju se i glase: »članak 115. stavak 2. ZOS-a«.

U točki 28. riječi: »članak 122. stavak 3. ZOS-a« mijenjaju se i glase: »članak 122. stavak 2. ZOS-a«.

U točki 29. riječ: »Suglasnost« briše se, a dodaju se riječi: »Izdavanje suglasnosti«.

U točki 30. iza riječi: »društvu za zastupanje u osiguranju« stavlja se zarez i dodaju riječi: »i investicijskom društvu«, a iza riječi: »članak 252. ZOS-a« dodaju se riječi: »u vezi s člankom 250. ZOS-a«.

Točka 36. mijenja se i glasi:

»36. Izdavanje suglasnosti kreditnoj instituciji za obavljanje djelatnosti zastupanja u osiguranju – članak 250. ZOS-a«. Iznosi naknade i administrativne pristojbe ne mijenjaju se.

Članak 3.

U članku 8. stavku 1. Pravilnika točka 7. mijenja se i glasi:

»7. Izdavanje uvjerenja o položenom ispitu o stjecanju zvanja ovlaštenog upravitelja mirovinskog osiguravajućeg društva – članak 38. stavak 6. i 7. ZMOD-a«.

Članak 4.

Iza članka 9. Pravilnika, dodaje se novi članak 10. koji glasi:

Obveznici prema Zakonu o faktoringu (dalje u tekstu: ZOF) su stranke koje se Agenciji obraćaju sa zahtjevima za usluge kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Odobrenje za obavljanje poslova faktoringa – članak 20. stavak 1., članak 39. stavak 1. u vezi s člankom 21. ZOF-a | 2.000,00 kn | 20.000,00 kn |
| 2. | Suglasnost za stjecanje kvalificiranog udjela u faktoring društvu – članak 29. stavak 1. ZOF-a | 1.000,00 kn | 10.000,00 kn |
| 3. | Suglasnost za stjecanje kvalificiranog udjela faktoring društva u drugoj pravnoj osobi – članak 38. stavak 1. ZOF-a | 1.000,00 kn | 10.000,00 kn |
| 4. | Suglasnost za obavljanje funkcije člana uprave i za osobe ovlaštene za vođenje poslova podružnice – članak 48. stavak 1. ZOF-a i članak 63. stavak 1. ZOF-a | 850,00 kn | 8.500,00 kn |
| 5. | Odobrenje za osnivanje podružnice faktoring društva iz Republike Hrvatske u trećoj državi – članak 58. stavak 2. ZOF-a | 1.500,00 kn | 15.000,00 kn |
| 6. | Odobrenje za osnivanje podružnice na području Republike Hrvatske faktoring društva iz treće države i države članice – članak 61. stavak 2. ZOF-a | 1.500,00 kn | 15.000,00 kn |
| 7. | Odobrenje za osnivanje podružnice faktoring društva iz Republike Hrvatske u državi članici – članak 57. stavak 3. ZOF-a | 1.500,00 kn | 15.000,00 kn |
| 8. | Suglasnost faktoring društvu za prijenos poslovanja na drugo faktoring društvo – članak 43. stavak 7. i članak 97. stavak 6. ZOF-a | 1.000,00 kn | 10.000,00 kn |
| 9. | Suglasnost za pripajanje, spajanje ili podjelu društva ili drugu statusnu promjenu – članak 44. stavci 1. i 4. ZOF-a | 1.000,00 kn | 10.000,00 kn |
| 10. | Obavijest Agencije tijelu države članice nadležnom za obavljanje poslova faktoringa za osnivanje podružnice faktoring društva iz Republike Hrvatske – članak 57. stavci 6. i 9. ZOF-a | – | 2.000,00 kn |
| 11. | Obavijest Agencije tijelu treće države nadležnom za obavljanje poslova faktoringa za osnivanje podružnice faktoringa društva iz Republike Hrvatske – članak 58. stavak 5. ZOF-a | – | 2.000,00 kn |
| 12. | Izdavanje potvrde o izdanim odobrenjima za obavljanje poslova faktoringa faktoring društvu i podružnicama iz ovog članka Pravilnika | 100,00 kn | 1.000,00 kn |

Članak 5.

Dosadašnji članci 10., 11. i 12. Pravilnika, redom postaju članci 11., 12. i 13.

Članak 6.

Ovaj Pravilnik objavit će se u »Narodnim novinama«, a stupa na snagu osmog dana od dana objave u »Narodnim novinama«.

Klasa: 011-02/14-04/19

Urbroj: 326-220-14-2

Zagreb, 3. listopada 2014.

Član Upravnog vijeća

p.o. predsjednika Upravnog vijeća

Mario Radaković, v. r.

120 10.10.2014 Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

Pravilnik, NN 120/2014-2296